**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

Broj:07-11-5-416/21

Bosanska Krupa, 04.02.2021.godine

 Na osnovu člana 70. stav (1) (3) i (6) Zakona o javnim nabavkama („Službeni glasnik BiH“, broj: 39/14), u postupku javne nabavke konkurentski zahtjev za dostavu ponuda nabavka radova na sanaciji sanitarnog čvora u Prvoj osnovnoj školi, općina Bosanska Krupa u okviru realizacije projekta „Renoviranje sanitarnih prostorija u OŠ u Bosanskoj Krupi“ općina Bosanska Krupa, na prijedlog Komisije za provođenje postupka javne nabavke, Općinski načelnik, kao rukovodilac organa uprave donosi:

**ODLUKA**

**o izboru najpovoljnijeg ponuđača**

1. Prihvata se ponuda ponuđača **d.o.o. „BRAĆA KARIĆ„ Zenica,** u postupku nabavke radova na sanaciji sanitarnog čvora u Prvoj osnovnoj školi, općina Bosanska Krupa u okviru realizacije projekta „Renoviranje sanitarnih prostorija u OŠ u Bosanskoj Krupi“ općina Bosanska Krupa, sa cijenom u ukupnom iznosu od **36.144,81 KM sa uračunatim PDV-om.**
2. Izabrani ponuđač se obavezuje da u roku ne dužem od 5 (pet) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o nabavci radova iz tačke 1. Odluke .

**O b r a z l o ž e n j e**

Postupak javne nabavke pokrenut je Posebnom odlukom o pokretanju postupka javne nabavke broj: 07-11-5-416/21 od 15.01.2021. godine. Javna nabavka je provedena putem konkurentskog postupka –nabavka Nabavka radova na sanaciji sanitarnog čvora u Prvoj osnovnoj školi, općina Bosanska Krupa u okviru realizacije projekta „Renoviranje sanitarnih prostorija u OŠ u Bosanskoj Krupi“ općina Bosanska Krupa iz sredstava nepovratne finansijske pomoći Ministarstva vanjskih poslova Republike Bugarske.

Obavještenje o nabavci broj: 1272-7-3-1-3-1/21 i tenderska dokumentacija je objavljena na portalu javnih nabavki dana 15.01.2021 godine. Poziv za preuzimanje TD uupućena na tri adrese ponuđača. Prema izvještaju o preuzimanju tenderske dokumentacije istu preuzelo ukupno 15 ponuđača. Po objavljenom obavještenju rok za prijem ponuda je bio 25.01.2021. godine do 14,00 sati. Do označenog roka za prijem ponuda na protokol Ugovornog organa je pristiglo je pet ponuda, a što je vidljivo iz tabelarnog pregleda dostavljenog od strane službenika koji radi na protokolu ugovornog organa i to:

1. **d.o.o. „BRAĆA KARIĆ„ Zenica,** broj protokola: 07-11-5-416-2/21, dana 22.1.2021. godina u 9.10 sati
2. **d.o.o. „I-KOMIĆ„ Bosanska Otoka**, broj protokola: 07-11-5-416-3/21, dana 25.1.2021. godina u 9.50 sati
3. **d.o.o. „GRAĐEVINARSTVO GROŠIĆ, Bosanska Krupa**, broj protokola: 07-11-5-416-4/21, dana 25.1.2021. godina u 10.10 sati
4. **d.o.o. „KRISTAL“, Živinice**, broj protokola: 07-11-5-416-5/21, dana 25.1.2021. godina u 12.42 sati
5. **d.o.o. „DOLA“, Cazin**, broj protokola: 07-11-5-416-6/21, dana 25.1.2021. godina u 13.30 sati

Komisija za provođenje postupka javne nabavke je u skladu sa tenderskom dokumentacijom dana 25.01.2021. godine u 14,15 sati izvršila javno otvaranje ponuda i utvrdila da je :

1. **Ponuđač „BRAĆA KARIĆ“ d.o.o. Zenica,** dostavljena ponuda uredno zapakovana i bez vidnih oštećenja, ponudio je:

cijena ponude: **32.076,41 KM bez PDV**,

PDV: **5.452,99 KM**

ukupna cijena ponude: **37.529,40 KM sa PDV - om,**

1. **Ponuđač** **„I-KOMIĆ“ d.o.o. Bosanska Otoka,** dostavljena ponuda uredno zapakovana i bez vidnih oštećenja, ponudio je:

cijena ponude **36.186,21 KM bez PDV**,

PDV: **6.151,66 KM**

ukupna cijena ponude: **42.337,87 KM sa PDV- om,**

1. **Ponuđač** **„GRAĐEVINARSTVO GROŠIĆ“ d.o.o. Bosanska Krupa,** dostavljena ponuda uredno zapakovana i bez vidnih oštećenja, ponudio je:

cijena ponude **35.218,44 KM bez PDV**,

PDV: **5.987,13 KM**

ukupna cijena ponude:  **41.207,57 sa PDV - om,**

1. **Ponuđač „KRISTAL“ d.o.o. Živinice,** dostavljena ponuda uredno zapakovana i bez vidnih oštećenja, ponudio je:

cijena ponude **52.145,79 KM bez PDV,**

PDV: **8.864,78 KM**

ukupna cijena ponude: **61.010,57 sa PDV - om,**

1. **Ponuđač „DOLA“ d.o.o. Cazin,** dostavljena ponuda uredno zapakovana i bez vidnih oštećenja, ponudio je:

cijena ponude **31.435,49 KM bez PDV,**

PDV: **5.344,03 KM**

ukupna cijena ponude: **36.779,52 sa PDV - om,**

Nakon što je izvršena provjera ponuda i dokumentacije dostavljene uz ponudu Komisija je konstatovala da ponuđač d.o.o.“GRAĐEVINARSTVO GROŠIĆ“ Bosanska Krupa nije dostavio dokaz o registraciji u skladu sa tačkom 2.1.1 TD, kao i da nacrt Ugovora nije potpisan. Shodno navedenom Komisija je predložila da se **ponuda ponuđača d.o.o. “GRAĐEVINARSTVO GROŠIĆ“ Bosanska Krupa odbaci kao neprihvatljiva u skladu sa tačkom 5.1. TD.**

Konstatovano je da su ponude ponuđača „BRAĆA KARIĆ“ d.o.o. Zenica, „I-KOMIĆ“ d.o.o. Bosanska Otoka, „KRISTAL“ d.o.o. Živinice i „DOLA“ d.o.o. Cazin potpune, da zadovoljavaju uslove tenderske dokumentacije, (ponuđači su dostavili ponudu u skladu sa tenderskom dokumentacijom, ispunili uslove za učešće, dostavili potrebne dokaze(obrasci za ponudu i za cijenu ponude, dokaz o registraciji, izjave iz člana 45. i 52. ZJN, nacrt ugovora) i ponudu izradili u skladu sa TD.) Kod ponuđača “DOLA” d.o.o., Cazin uočena je računska greška u Obrascu za cijenu ponude pa je na prijedlog Komsije Ugovorni organ uputio ponuđaču zahtjev za prihvatanje ispravke računske. Ponuđač “DOLA” d.o.o., Cazin je u ostvaljenom roku prihvatio ispravku greške.

Shodno navedenom Komisija za provođenje postupka javne nabavke je predložila ugovornom organu da zakaže e-aukciju s kvalifikovanim ponuđačima i to: **„BRAĆA KARIĆ“ d.o.o. Zenica, „I-KOMIĆ“ d.o.o. Bosanska Otoka, „KRISTAL“ d.o.o. Živinice i „DOLA“ d.o.o. Cazin,** u skladu sa Pravilnikom o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine).

Provođenje e-aukcije je zakazano dana 01.02.2021. godine u 11:00 h i ista je trajala od 11:00 h do 11:16 h. Na osnovu izvještaja o toku i završetku e-aukcije, Komisija za provođenje postupka javne nabavke je na zapisnik od 01.02.2021. godine konstatovala da je konačna rang lista ponuđača koji su učestvovali u E-aukciji sljedeća:

1. **d.o.o. „BRAĆA KARIĆ„ Zenica**, konačna cijena **30.893,00 KM** bez PDV-a, odnosno s PDV-om **36.144,81 KM**, umanjenje cijene 3,69%, rang 1
2. **d.o.o. „I-KOMIĆ„ Bosanska Otoka**, konačna cijena **30.925,00 KM** bez PDV-a, odnosno sa PDV-om **36.182,25 KM**, umanjenje cijene 14,54%, rang 2
3. **d.o.o. „DOLA“, Cazin,** konačna cijena **31.084,49 KM** bez PDV-a, odnosno s PDV-om **36.368,85 KM**, umanjenje cijene 1,12%, rang 3 i
4. **d.o.o. „KRISTAL“, Živinice,** konačna cijena **52.145,79 KM** bez PDV-a, odnosno s PDV-om **61.010,57 KM**, umanjenje cijene 0%, rang 4

Komisija je konstatatovala da procjenjena vrijednost nabavke:  **31.495,79 KM bez PDV-a odnosno 36.850,07 KM sa PDV-om.**

Nakon uspješno završene e-aukcije sa kvalifikovanim ponuđačima, a s obzirom da je kriterij za dodjelu Ugovora „najniža cijena tehnički zadovoljavajuće ponude“, i da je cijena prvorangirane ponude u okviru procjenjene vrijednosti predmetne nabavke, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača i to prvorangiranog ponuđačad.o.o. „BRAĆA KARIĆ„ Zenica i zaključi Ugovor.

Ugovorni organ je dana 01.02.2021. godine od strane ponuđača d.o.o. „I-KOMIĆ„ Bosanska Otoka putem e-maila zaprimio dopis u kojem traži da se aukcija ponovi jer je prema navodima ponuđača kod istog došlo do prekida internetske veze u toku trajanja aukcije. Ugovorni organ je dana 04.02.2021 obavijestio ponuđača d.o.o. „I-KOMIĆ„ Bosanska Otoka da je aukcija uspješno okončana i da je prema izvještaju aukcije ista trajala do 11:16 sati. Pozivajući se na član 7. Pravilnika o uslovima i načinu .korištenja e-aukcije („Službeni glasnik BiH broj 66/16) stav (8) u kojem se navodi:“ *U slučaju problema koji su se desili u okruženju za koje su odgovorni učesnici u e-aukciji, a usljed kojih je došlo do nemogućnosti učestvovanja u e-aukciji, Agencija* **ne zakazuje** *ponovo e-aukciju.“, Ponuđač je obaviješten da se zahtjevu za ponavljanje aukcije iz gore navedenog razloga ne može udovoljiti.*

S obzirom da je kriterij za dodjelu ugovora „najniža cijena tehnički zadovoljavajuće ponude, “ i da je cijena prvorangirane ponude u okviru procjenjene vrijednosti predmetne nabavke, Ugovorni organ je prihvatio prijedlog Komisije za provođenje postupka javne nabavke i odlučio kao u dispozitivu odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić

 **OPĆINSKI NAČELNIK**

Dostavljeno: Armin Halitović

1. d.o.o. „BRAĆA KARIĆ„ Zenica
2. d.o.o. „I-KOMIĆ„ Bosanska Otoka
3. d.o.o. „DOLA“, Cazin
4. d.o.o. „KRISTAL“, Živinice
5. d.o.o. „GRAĐEVINARSTVO GROŠIĆ, Bosanska Krupa
6. U spis
7. a/a